BILANȚUL VACCINĂRII. Nou record al românilor vaccinați în 24 de ore: peste 80.000 de oameni. Câte reacții adverse au fost raportate.
Peste 80.000 de persoane au fost vaccinate în ultimele 24 de ore. 61.259 de persoane au primit vaccin de la Pfizer, 9.015 de la Moderna și 9.846 vaccin de la AstraZeneca. În ultimele 24 de ore au fost raportate 102 reacții adverse.
Peste 80.000 de persoane au fost vaccinate în ultimele 24 de ore, conform Comitetului Național de Coordonare a Activităților privind Vaccinarea împotriva COVID-19. Este un nou record pentru vaccinările realizate într-o singură zi, în România.Dintre cele 80.120 de persoane vaccinate în ultimele 24 de ore, 49.327 au primit prima doză de vaccin, iar 30.793 a doua doză.61.259 de persoane au primit vaccin de la Pfizer, 9.015 de la Moderna și 9.846 vaccin de la AstraZeneca.De la începutul campaniei de vaccinare au fost vaccinate 2.421.928 de persoane, dintre care 1.496.942 au primit ambele doze de vaccin.În ultimele 24 de ore au fost raportate 102 reacții adverse.Din decembrie 2020, au fost înregistrate 12.459 de reacții adverse, dintre care 5.738 după Pfizer, 5.636 după AstraZeneca și 1.085 după Moderna.CNCAV precizează că 157 de reacții adverse sunt în curs de investigare.